Georges Auric
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk 1900–1950,Internasjonale klassiske komponister og verker 1900–1950
Georges Auric var en fransk komponist. Auric var den yngste i gruppen av komponister som i årene etter den første verdenskrig ble kjent under navnet Les six.
Han studerte ved Musikkonservatoriet og Schola Cantorum i Paris. I 18-årsalderen kom han under innflytelse av Erik Satie. Senere hadde Igor Stravinskij betydning for hans komposisjonsstil. Auric var direktør for Paris-operaen fra 1962 til 1968. Han skrev blant annet ballettene Les fâcheux (1923) og Les matelots (1925), en opéra-comique, Sous le masque, orkesterverker, klaverstykker og sanger.Auric var en betydelig og produktiv filmkomponist, og skrev musikken til blant annet A Nous la Liberté (Leve friheten, 1931), Roman Holiday (Prinsesse på vift, 1953), Moulin Rouge (1953), Lola Montès (1955) og The Innocents (1961) i tillegg til samtlige av Jean Cocteaus filmer. Les mer i Store norske leksikon musikk i Frankrike filmmusikk Les Six